


NOTĂ DE FUNDAMENTARE

	Secțiunea 1:
Titlul proiectului de act normativ

	Hotărâre a Guvernului 
[bookmark: _Hlk151723705]pentru aprobarea plății contribuției financiare voluntare a României la bugetul
Programului Națiunilor Unite pentru Mediu pentru anul 2024

	Secțiunea a 2-a:
Motivul emiterii actului normativ


	2.1.
	Sursa proiectului de act normativ
	Inițiativa Ministerului Mediului, Apelor și Pădurilor


	2.2.
	Descrierea situației actuale
	Programul Națiunilor Unite pentru Mediu, denumit în continuare, UNEP, reprezintă principalul organism al Organizației Națiunilor Unite în domeniul protecției mediului, fiind înființat în urma Conferinței ONU pentru Mediul Uman, desfășurată la Stockholm în anul 1972. UNEP oferă acces la date și informații referitoare la mediu și sprijină guvernele în utilizarea acestora în vederea asigurării unei dezvoltări durabile, sprijinind dezvoltarea infrastructurii instituționale și legale în vederea protejării mediului la nivel global și a îndeplinirii obligațiilor asumate prin acordurile internaționale.
Programele UNEP acoperă domenii precum: evaluarea stării mediului, conservarea și protecția biodiversității, managementul substanțelor chimice și al deșeurilor, protecția apelor și a zonelor de coastă, protecția solurilor, protecția stratului de ozon, schimbările climatice, energia durabilă, poluarea urbană, controlul poluării industriale, precum și consumul și producția durabile.
UNEP promovează dialogul și cooperarea între toți factorii implicați, schimbul de bune practici, transferul de cunoștințe și tehnologii și realizarea de programe și inițiative în domeniul protecției mediului, inclusiv pentru protejarea stratului de ozon, protecția mediului marin împotriva surselor de poluare de pe uscat, managementul durabil al substanțelor chimice și promovarea consumului și producției durabile.
UNEP administrează sau asigură funcții de secretariat pentru o serie de acorduri multilaterale de mediu, printre care Convenția de la Basel privind controlul transportului peste frontiere al deșeurilor periculoase și al eliminării acestora, Convenția privind Diversitatea Biologică și Convenția privind Comerțul Internațional cu Specii ale Faunei și Florei Sălbatice pe Cale de Dispariție (CITES).
România s-a implicat activ în activitatea UNEP, deținând funcția de vicepreședinte al Consiliului Guvernatorilor al Programului Națiunilor Unite pentru Mediu în perioada februarie-aprilie 2012, funcția de președinte al Comitetului Reprezentanților Permanenți al UNEP, la propunerea Grupului Est-European, precum și funcția de vicepreședinte în Biroul Adunării ONU pentru Mediu a UNEP (UNEA), la nivel de ministru al mediului. De asemenea, în perioada 2013–2017, pe parcursul a două mandate, România a fost membru al Comitetului de coordonare al Cadrului decenal al programelor privind consumul și producția durabile (10YFP), format din 10 state membre ONU.
Pentru asigurarea resurselor financiare necesare realizării acțiunilor prevăzute în programele sale, UNEP a înființat în anul 1972 Fondul pentru Mediu (Environment Fund), la care statele membre contribuie voluntar.
În luna septembrie 2023, Directorul Executiv al Programului Națiunilor Unite pentru Mediu (UNEP) a transmis ministrului român al mediului o scrisoare de informare cu privire la principalele activități realizate la nivel global cu sprijinul UNEP, precum și cu privire la rolul și susținerea financiară din partea statelor membre, necesare pentru îndeplinirea mandatului și implementarea strategiei și a programului de lucru ale UNEP. Scrisoarea informează, de asemenea, Ministerul Mediului, Apelor și Pădurilor cu privire la contribuția financiară voluntară a României la Fondul pentru Mediu pentru anii 2024 și 2025, în valoare totală de 624.000 USD. Astfel, în conformitate cu scrisoarea și facturile proforme care o însoțesc, contribuția financiară voluntară a României aferentă anilor 2024 și 2025 este în valoare totală de 624.000 USD, din care 312.000 USD pentru anul 2024.
În prezent, cadrul strategic al activității UNEP este reprezentat de Strategia pe termen mediu pentru perioada 2026–2029 și de Programul de lucru și bugetul pentru bieniul 2026–2027, aprobate în cadrul celei de-a șaptea sesiuni a Adunării Organizației Națiunilor Unite pentru Mediu (UNEA-7), desfășurată în luna decembrie 2025. Aceste documente stabilesc direcțiile strategice și cadrul programatic pentru activitatea UNEP în perioada următoare, în vederea consolidării răspunsului la provocările globale de mediu și a dimensiunii de mediu a dezvoltării durabile.

Prin intermediul programelor și fondurilor Națiunilor Unite, România a beneficiat de asistență tehnică și financiară în sectoare de interes precum protecția mediului, demografia, drepturile omului, sănătatea, agricultura, industria și consolidarea instituțiilor democratice.
Asistența financiară oferită de Sistemul ONU a fost armonizată cu strategiile și programele naționale de dezvoltare ale României, pentru a asigura un răspuns eficient la prioritățile de dezvoltare ale țării noastre.
Proiectele desfășurate prin intermediul programelor și fondurilor Națiunilor Unite au fost în acord cu prioritățile naționale și regionale și au contribuit la ameliorarea situației mediului la nivel național, regional și global.

De asemenea, prin intermediul Comisiei Economice a Organizației Națiunilor Unite pentru Europa (CEE-ONU), au fost realizate evaluări ale performanțelor politicilor de mediu ale României și ale progreselor înregistrate în guvernanța și managementul mediului (EPR1 în anul 2001, EPR2 în anul 2012 și EPR3 în anul 2021). Evaluările abordează probleme de importanță specifică pentru România, legate de protecția aerului, managementul apei, managementul deșeurilor și al substanțelor chimice, biodiversitate și arii protejate. Totodată, aceste evaluări constituie instrumente utile inclusiv pentru atingerea de către România a Obiectivelor de Dezvoltare Durabilă ale Agendei 2030 pentru Dezvoltare Durabilă, incluse în Strategia Națională pentru Dezvoltarea Durabilă a României 2030.
La nivel național, se implementează Strategia Națională pentru Dezvoltarea Durabilă a României 2030 (denumită în continuare „SNDDR 2030”), adoptată prin Hotărârea Guvernului nr. 877/2018, precum și planul de acțiune aferent acesteia, care reprezintă răspunsul României la Agenda 2030 pentru Dezvoltare Durabilă a ONU și stabilesc cadrul național pentru implementarea celor 17 Obiective de Dezvoltare Durabilă (ODD), oferind răspunsuri adecvate la provocările generate de schimbările climatice, pierderea biodiversității și poluare, în acord cu obiectivele Acordului de la Paris și ale Cadrului de la Sendai pentru reducerea riscurilor de dezastre, precum și cu documentele strategice ale Uniunii Europene, în vederea asigurării coerenței politicilor pentru dezvoltare durabilă la nivel național.

Totodată, România a organizat la București, în perioada 27 august–2 septembrie 2022, prin Ministerul Mediului, Apelor și Pădurilor, cea de-a patra reuniune a Procesului Intersesional de Negociere privind Abordarea Strategică a Managementului Internațional al Substanțelor Chimice (SAICM), în contextul procesului internațional privind managementul substanțelor chimice și al deșeurilor. Acest demers a reafirmat implicarea României la nivel regional și internațional în promovarea unui management consolidat al substanțelor chimice de-a lungul ciclului de viață, astfel încât acestea să fie produse și utilizate în moduri care să reducă la minimum efectele negative semnificative asupra mediului și sănătății umane.

Procesul internațional în domeniul managementului substanțelor chimice a condus, în luna septembrie 2023, la adoptarea, la Bonn, a Cadrului global privind substanțele chimice – pentru o planetă fără efectele nocive ale substanțelor chimice și deșeurilor (Global Framework on Chemicals – For a Planet Free of Harm from Chemicals and Waste), care a succedat Abordării Strategice a Managementului Internațional al Substanțelor Chimice (SAICM).


	2.3.
	Schimbări preconizate
	În calitate de stat membru al Organizației Națiunilor Unite (ONU) și al Uniunii Europene (UE), România se implică activ în procesul de consolidare a guvernanței globale de mediu și în activitatea UNEP. Recunoscând necesitatea continuării eforturilor de cooperare pentru soluționarea provocărilor globale de mediu, reprezentate de tripla criză planetară generată de schimbările climatice, pierderea biodiversității și poluare, România participă la eforturile internaționale de abordare a acestor provocări.

Implicarea României în promovarea unui management consolidat al substanțelor chimice de-a lungul ciclului de viață, astfel încât acestea să fie produse și utilizate în moduri care să reducă la minimum efectele negative semnificative asupra mediului și sănătății umane, contribuie la consolidarea rolului României la nivel regional în abordarea problemelor legate de protecția mediului și dezvoltarea durabilă.

În plan național, cooperarea intersectorială are un rol important în consolidarea dimensiunii de mediu a dezvoltării durabile, în implementarea Strategiei Naționale pentru Dezvoltarea Durabilă a României 2030 și a planului de acțiune aferent, în implementarea Strategiei naționale privind economia circulară și a planului de acțiune aferent, precum și în atingerea Obiectivelor de Dezvoltare Durabilă.
În calitate de stat membru al Uniunii Europene, România participă la procesele internaționale desfășurate sub egida UNEP, inclusiv la procesul de negociere, aflat în desfășurare, pentru elaborarea unui instrument internațional obligatoriu din punct de vedere juridic privind poluarea cu plastic, inclusiv în mediul marin, precum și la procesele de cooperare internațională în domeniul gestionării substanțelor chimice și a deșeurilor și al managementului durabil al azotului.

Adoptarea prezentului proiect de hotărâre va permite plata parțială a contribuției financiare voluntare a României aferentă anului 2024, în valoare de 312.000 USD, la Fondul pentru Mediu al Programului Națiunilor Unite pentru Mediu.

Astfel, având în vedere solicitarea Programului Națiunilor Unite pentru Mediu, transmisă prin scrisoarea Directorului Executiv al UNEP, privind achitarea contribuției financiare voluntare a Guvernului României la Fondul pentru Mediu al UNEP pentru anii 2024 și 2025, în valoare totală de 624.000 USD, plata contribuției restante de 312.000 USD pentru anul 2024 asigură continuarea sprijinului acordat de România activității UNEP și participarea, alături de celelalte state membre, la elaborarea și implementarea politicilor de mediu.


	2.4.
	Alte informații
	Nu au fost identificate.  

	
Secțiunea a 3-a:
Impactul socioeconomic


	3.1.
	Descrierea generală a beneficiilor și costurilor estimate ca urmare a intrării în vigoare a actului normativ
	Soluționarea provocărilor emergente globale de mediu reprezentate de schimbările climatice, pierderea biodiversității și poluare va genera  efectele pozitive resimțite și la nivelul României. 
Prin urmare, sprijinul acordat UNEP de către România, pentru soluționarea acestor provocări (care va necesita o  serie de costuri) va fi compensat de beneficii ulterioare provenite dintr-o promptă și susținută acțiune de protejare a mediului la nivel național regional și global, pe termen mediu și lung. 

	3.2.
	Impactul social
	Unul dintre beneficiile sociale majore ale procesului de protejare a mediului și a consolidării dimensiunii de mediu a dezvoltării durabile constă în îmbunătățirea calității mediului și a sănătății umane prin tranziția la o societate durabilă și favorabilă incluziunii care va duce la  crearea de noi locuri de muncă. Acest lucru implică reconversie și/sau calificare profesională și poate contribui la scăderea ratei șomajului și a ponderii populației care trăiește sub pragul sărăciei.

	3.3.
	Impactul asupra drepturilor și libertăților fundamentale ale omului
	Proiectul de act normativ nu se referă la acest subiect.

	3.4.
	Impactul macroeconomic
	Având în vedere faptul că politicile de mediu au un caracter trans-sectorial, luând în calcul importanța dimensiunii de mediu a dezvoltării durabile, este de așteptat ca îmbunătățirea calității mediului să se extindă și asupra dimensiunii economice și sociale a dezvoltării durabile cu acțiuni benefice la nivelul întregii societăți. 

	3.4.1.
	Impactul asupra economiei și asupra principalilor indicatori macroeconomici
	Proiectul de act normativ nu se referă la acest subiect.


	3.4.2.
	Impactul asupra mediului concurențial și domeniul ajutoarelor de stat
	Proiectul de act normativ nu se referă la acest subiect.


	3.5.
	Impactul asupra mediului de afaceri
	Proiectul de act normativ nu se referă la acest subiect.


	3.6.
	Impactul asupra mediului înconjurător
	Contribuția financiară voluntară a României la Fondul pentru Mediu al UNEP va facilita soluționarea problemelor emergente de mediu, va genera o îmbunătățire a calității mediului.

	3.7.
	Evaluarea costurilor şi beneficiilor din perspectiva inovării şi digitalizării
	Proiectul de act normativ nu se referă la acest subiect.


	3.8.
	Evaluarea costurilor şi beneficiilor din perspectiva dezvoltării durabile
	Atingerea Obiectivelor de Dezvoltare Durabilă (ODD) cu referință la mediu: (ODD 6 – Apă curată și sanitație; ODD 7 – Energie curată și la prețuri accesibile; ODD 8 – Muncă decentă și creștere economică; ODD 9 – Industrie, inovație și infrastructură; ODD 11 – Orașe și comunități durabile; ODD 12 – Consum și producție responsabile; ODD 13 – Acțiune climatică; ODD 14 – Viață acvatică; ODD 15 – Viață terestră.
Continuarea sprijinului acordat UNEP asigură o evoluție sustenabilă a mediului, economiei și societății din România.

	3.9.
	Alte informații
	Nu au fost identificate. 

	
Secțiunea a 4-a:
Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri


	- în mii lei (RON) – 

	Indicatori
	Anul
curent
	Următorii patru ani
	Media pe cinci ani

	1
	2
	3
	4
	5
	6
	7

	4.1. Modificări ale veniturilor bugetare, plus/minus, din care:
	Proiectul de act normativ nu se referă la acest subiect.


	a) buget de stat, din acesta:
(i) impozit pe profit
(ii) impozit pe venit
	

	b) bugete locale
(i) impozit pe profit
	

	c) bugetul asigurărilor sociale de stat:
(i) contribuţii de asigurări
	

	d) alte tipuri de venituri
(se va menționa natura acestora)
	

	4.2. Modificări ale cheltuielilor bugetare, plus/minus, din care:
	Proiectul de act normativ nu se referă la acest subiect.


	a) buget de stat, din acesta:
(i) cheltuieli de personal
(ii) bunuri și servicii
	

	b) bugete locale:
(i) cheltuieli de personal
(ii) bunuri și servicii
	

	c) bugetul asigurărilor sociale de stat:
(i) cheltuieli de personal
(ii) bunuri și servicii
	

	d) alte tipuri de cheltuieli
(se va menționa natura acestora)
	

	4.3. Impact financiar, plus/minus, din care:
	Proiectul de act normativ nu se referă la acest subiect.


	a) buget de stat
	

	b) bugete locale
	

	4.4. Propuneri pentru acoperirea creșterii cheltuielilor bugetare
	Proiectul de act normativ nu se referă la acest subiect.


	4.5. Propuneri pentru a compensa reducerea veniturilor bugetare
	Proiectul de act normativ nu se referă la acest subiect.


	4.6. Calcule detaliate privind fundamentarea modificărilor veniturilor şi/sau cheltuielilor bugetare
	Proiectul de act normativ nu se referă la acest subiect.


	4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:
	Proiectul de act normativ nu se referă la acest subiect.


	a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizate;
b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.
	

	4.8. Alte informații
	Nu au fost identificate.  

	
Secțiunea a 5-a:
Efectele proiectului de act normativ asupra legislației în vigoare
 

	5.1.
	Măsuri normative necesare pentru aplicarea prevederilor proiectului de act normativ
	Proiectul de act normativ nu se referă la acest subiect.

	5.2.
	Impactul asupra legislației în domeniul achizițiilor publice
	Proiectul de act normativ nu se referă la acest subiect.

	5.3.
	Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE).
	 Proiectul de act normativ nu se referă la acest subiect.


	5.3.1.
	Măsuri normative necesare transpunerii directivelor UE
	Proiectul de actul normativ nu se referă la acest subiect.


	5.3.2.
	Măsuri normative necesare aplicării actelor legislative ale UE
	Proiectul de actul normativ nu se referă la acest subiect.

	5.4.
	Hotărâri ale Curții de Justiție a Uniunii Europene 
	Proiectul de act normativ nu se referă la acest subiect.

	5.5.
	Alte acte normative și/sau documente internaționale din care decurg angajamente asumate 
	Proiectul de act normativ asigură conformitatea / compatibilitatea cu: 
· Agenda 2030 pentru Dezvoltare Durabilă a ONU
· Convenţia-cadru a Naţiunilor Unite asupra Schimbărilor Climatice, ratificată de România prin Legea nr. 24/1994 (UNFCCC);
· Convenţia de la Basel privind controlul transportului peste frontiere a deşeurilor periculoase şi a eliminării acestora; 
· Convenţia pentru Diversitatea Biologică şi Convenţia privind Comerţul Internaţional cu Specii pe cale de Dispariţie (CITES); 
· Acordul de la Paris (AP), încheiat la Paris la 12 decembrie 2015, semnat de România la New York la 22 aprilie 2016 și ratificat prin Legea nr. 57/2017.

	5.6.
	Alte informații
	Nu au fost identificate.  


	
Secțiunea a 6-a:
Consultările efectuate în vederea elaborării proiectului de act normativ


	6.1.
	Informații privind neaplicarea procedurii de participare la elaborarea actelor normative
	
Proiectul de act normativ nu se referă la acest subiect. 

	6.2.
	Informații privind procesul de consultare cu organizații neguvernamentale, institute de cercetare și alte organisme implicate
	Proiectul de act normativ nu se referă la acest subiect.


	6.3.
	Informații despre consultările organizate cu autoritățile administrației publice locale
	Proiectul de act normativ nu se referă la acest subiect.


	6.4.
	Informații privind puncte de vedere/opinii emise de organisme consultative constituite prin acte normative

	
Proiectul de act normativ nu se referă la acest subiect. 

	6.5.
	Informaţii privind avizarea de către:                           
a) Consiliul Legislativ 
b) Consiliul Suprem de Apărare a Ţării                         
c) Consiliul Economic şi Social 
d) Consiliul Concurenţei    
e) Curtea de Conturi      
       
	Proiectul de act normativ urmează să fie avizat de Consiliul Legislativ.





	6.6.
	Alte informaţii                  
	Nu au fost identificate.


	
Secţiunea a 7-a:
Activităţi de informare publică privind elaborarea şi implementarea
proiectului de act normativ


	7.1.
	Informarea societăţii civile cu privire la elaborarea proiectului de act normativ
	În elaborarea proiectului de act normativ a fost îndeplinită procedura stabilită prin Legea nr. 52/2003 privind transparența decizională în administrația publică, republicată, cu modificările ulterioare. 

	7.2.
	Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice
	Proiectul de act normativ nu se referă la acest subiect.

	 
Secţiunea a 8-a:
Măsuri de implementare


	8.1.
	Măsuri de punere în aplicare a proiectului de act normativ 
	 Proiectul de act normativ nu se referă la acest subiect.

	   8.2.
	Alte informaţii    
	Nu au fost identificate. 
























Pentru considerentele de mai sus, am elaborat prezentul proiect de Hotărâre a Guvernului pentru aprobarea plății contribuției financiare voluntare a României la bugetul Programului Națiunilor Unite pentru Mediu pentru anul 2024, care, în forma prezentată, a fost avizat de ministerele interesate și de Consiliul Legislativ și pe care îl supunem spre adoptare.

